**Semesterplan for Snipp**

**Nordberg Menighets barnehage, våren 2015**

**Hovedmål:** «*Nordberg Menighets Barnehage skal være et godt omsorgs- og læringsmiljø for barn og voksne»*

**Januar:**

|  |  |  |  |
| --- | --- | --- | --- |
| **Tema** | **Arbeidsmåter** | **Pedagogiske mål** | **Begivenheter** |
| I januar skal vi begynne å jobbe med eventyr. Vi skal fokusere spesielt på eventyret ”Skinnvotten” denne måneden. Bibelfortelling:Jesus stiller stormen. | Vi skal lese eventyr, leke med dyrene i skinnvotten, se eventyret på film og lære en regle om dyrene i skinnvotten. Vi skal også henge bilder av alle som er med i eventyret opp på veggen med bokstaver. Vi vil også fokusere på mengde i løpet av måneden, både i eventyret og i bravoleken.  | * Høre på og lære forskjellige eventyr.
* Utvide språkforståelsen og lære nye ord.
* Lære å telle til 7, se mengder.
 | **2. januar:****Barnehagen åpner etter juleferien.****21. januar:****Kirkebesøk.** |

**Februar:**

|  |  |  |  |
| --- | --- | --- | --- |
| **Tema** | **Arbeidsmåter** | **Pedagogiske mål** | **Begivenheter** |
| Vi skal fortsette på temaet om eventyr i februar. Denne måneden skal vi fokusere på eventyret om ”De tre bukkene bruse.”Bibelfortelling: Historien om fem brød og to fisk. | Vi skal synge fortelle eventyret, se på bilder og synge sangen om bukkene bruse. Vi voksne skal dramatisere eventyret for barna, og barna skal også få være med å spille/leke eventyret.  | * Høre på og lære forskjellige eventyr.
* Utvide språkforståelsen og lære nye ord.
* Øve på å lytte til fortellinger.
* Formidling av kultur.
 | **11. februar:****Kirkebesøk.****13.februar:****Karneval.** |

**Mars:**

|  |  |  |  |
| --- | --- | --- | --- |
| **Tema** | **Arbeidsmåter** | **Pedagogiske mål** | **Begivenheter** |
| I mars skal vi høre ”Eventyret om Jack og bønnestengelen.” I mars skal vi også begynne med et prosjektarbeid. Vi skal plante frø og se hva som skjer når frøene spirer. Dette er et prosjekt som vi skal ha fokus på i mars/april, men som skal fortsette resten av barnehageåret.Bibelfortelling:Påskefortellingen.I begynnelsen av april er det påske, og vi skal nå i mars lære om påsken og hvorfor vi feirer påske. Vi kommer ikke til å fokusere på Jesu lidelse, men legge vekt på gleden i påskebudskapet. | Vi skal høre historien på lydbok, lese historien og dramatisere den. Vi skal også i denne perioden plante frø og se hva som skjer når våre frø vokser. Vi vil også bruke bravo kort som handler om planting og blomster.Vi skal pynte avdelingen med gult og lage påskepynt. | * Høre på og lære forskjellige eventyr.
* Utvide språkforståelsen og lære nye ord.
* Vi skal lære om naturen.
* Lære om norske påsketradisjoner.
* Vi vil gi barna grunnleggende kunnskap om påsken og hva påsken innebærer i kirkelig sammenheng.
* Vi skal legge vekt på gleden i påskebudskapet
 | **5. mars:****Teaterforestilling om ”Skinnvotten” i barnehagen.****11. mars:****Kirkebesøk.****13. mars:****Planleggingsdag- barnehagen er stengt.****23. mars:****Konsert i barnehagen med Bonanza Kidz (Forut-konsert).** |

**April**

|  |  |  |  |
| --- | --- | --- | --- |
| **Tema** | **Arbeidsmåter** | **Pedagogiske mål** | **Begivenheter** |
| Denne måneden skal vi høre eventyret om geitekillingen som kunne telle til ti.Bibelfortelling: Gjeteren og de 99 sauene | Denne måneden skal vi også fortelle eventyret, dramatisere det og vi skal ha kort med bilde og tekst på veggen med sentrale ord og karakterer fra eventyret. Vi vil også fokusere på matematikk, vi skal telle framlengs og baklengs til 10. Vi vil leke med terninger og i bravoleken skal vi leke med tall, pluss og minus.Vi skal også fortsette å ta vare på plantene som vi sådde i mars. Vi planlegger også en tur til botanisk hage. | * Utvide språkforståelsen og lære nye ord.
* Lære om grunnleggende matematiske begreper.
* Oppmuntre til matematisk utforsking.
* Se at blomster spirer.
* Få en forståelse av hvordan man tar vare på naturen.
 | **30.mars- 6. april:****Påskeferie.****22. april:****Kirkebesøk.****23. april:****Kl. 17.15- 20.15- Dugnad.** |

**Mai:**

|  |  |  |  |
| --- | --- | --- | --- |
| **Tema** | **Arbeidsmåter** | **Pedagogiske mål** | **Begivenheter** |
| I mai skal vi ha fokus på 17. Mai, og på gårdsdyr. Vi skal forberede oss til 17.maifeiring og veldig enkelt forklare litt om hvorfor vi feirer 17.mai. Vi skal også lære om forskjellige dyr og hvordan man skal behandle dyr.  | Vi skal lære 17.mai-sanger, vi skal pynte avdelingen i rødt, hvitt og blått. Vi skal lage flagg og hårpynt som vi kan pynte oss med når vi skal gå i barnehagetoget. Vi skal besøke Sørbråten gård, og oppleve hvordan dyrene lukter, høres ut, dyrenes språk og hvordan de er. Vi skal se bilder, synge sanger om dyr og høre fortellinger. | * Lære at 17.mai er feiring av Norge, og glede seg over nasjonaldagen.
* Lære norske 17.mai-tradisjoner.
* Forstå dyrene og lære å ta hensyn til dyrene.
* Forstå mer om hva dyrene sier med lydene og med kroppsspråket sitt.
 | **10. mai:****Barnehagegudstjeneste.****13. mai:****17.mai feiring. Fest for barn og foreldre i barnehagen etter toget.****15. mai:****Planleggingsdag i barnehagen-****Barnehagen er stengt.****20. mai:****Gårdsbesøk til Sørbråten gård.** |

**Juni:**

|  |  |  |  |
| --- | --- | --- | --- |
| **Tema** | **Arbeidsmåter** | **Pedagogiske mål** | **Begivenheter** |
| Vi skal forberede oss på en ny høst og de barna som skal bytte over til Snapp vil bli ekstra forberedt på denne overgangen. Vi kommer også til å være mye ute, bruke naturen både i og rundt barnehagen, og nyte at sommeren er på plass ☺ | Vi skal ha samlinger og øve til sommerfest.De eldste barna får besøke Snapp, sitte på plassen de skal ha til høsten og spise lunsj sammen med personale og barn på Snapp. - Og vi kommer til å være mye ute! | Hovedmålet for juni er å sende barna på sommerferie med en trygg og god tilhørighet til barnehagen og avdelingen de skal tilbake til i august, enten det er Snipp eller Snapp! | **10. juni:****Fotografen kommer til barnehagen.****11. juni:****16.00-18.00- Sommerfest.** **Fredag 3.juli: siste dag i barnehageåret 2014/2015. Velkommen tilbake 3. august!****GOD SOMMER ☺** |

Vi har daglige språksamlinger med språkleken Bravo. Bravo-leken er en 10 – 15 minutters lek som vi leker sammen med barna. Målet er å fremme språkutviklingen ved å bedre forståelsen og øke ordforrådet, samt gi barnet motoriske utfordringer og mestringsopplevelser sammen med trygge voksne. Vi leker Bravo fordi vi vet at barn som lærer tidlig, lærer mer og raskere senere i livet. En slik ekstra tidlig, helhetlig innsats kan forebygge lese- og skrivevansker.